**TID vekst**

TID vekst gir deg mulighet til å bruke 5 uker der du har TID til å komme nærmere Gud og andre mennesker. Du vil få undervisning i bibel og misjon. I tillegg til bibelundervisningen, står blant annet temaene «åndelige foreldre» og troshistorie sentralt. Undervisningen er på norsk. Hver dag er det også satt av TID til Bibel og bønn. Du får mulighet til å oppleve og bli inspirert av misjonsarbeidet i Øst-Afrika gjennom en misjonstur hvor du får oppleve arbeidet på feltet på nært hold. Vi kommer nærmere tilbake til destinasjon.

Selv om man ikke er ungdom lenger når man er 50+, så har vi valgt å kalle dette kurset for TID vekst. Det er fordi man fortsatt kan oppleve vekst i livet, i relasjonen til Gud og til sine medmennesker. Noe av fokuset vil være på den viktige rollen denne aldersgruppen har i forsamlinger og fellesskap. I denne fasen i livet sitter man med viktig livserfaring som generasjonene under både trenger og ønsker.

Selvsagt vil du få oppleve SAFARI i Afrikas rike natur- og dyreliv. Det kommer mer informasjon om destinasjoner for safari og eventuelle andre turer etter påmelding.

TID vekst er drevet av Norsk Luthersk Misjonssamband og er lokalisert i Kenya, Nairobi. Nærmere bestemt Misjonssambandets tomt i Karen, som er hovedbase for Misjonssambandets arbeid i Øst-Afrika-regionen.

## Målgruppen for TID vekst

TID vekst er rettet mot par eller enslige i alderen 50+.

## Målsettingen for TID vekst

Målsettingen og visjonen for TID vekst er at du skal få bruke TID til å komme nærmere Gud og bli inspirert til tjeneste og misjon. Dette er også en unik mulighet til å få nye vennskap, bygge nettverk og relasjoner som du kan ta med deg videre i livet.

## Faglig innhold i TID vekst

**Tema:** Personer i Bibelen, troshistorie, medvandring og åndelige foreldre. Misjonshistorie, misjonstur til Pokot og besøk i slummen.

## Når

TID vekst er 29. september til 02. november 2025.

## Pris

Prisen for 2025 er kr 41 000. Inkludert i dette er overnatting, lunsj og middag på hverdager i Nairobi, misjonsturer og en helgetur!

Det som kommer i tillegg av utgifter er flybillett, visum, vaksiner og reiseforsikring, samt andre aktiviteter du selv ønsker, som f.eks. safari.

## Søknad og inntak

Det er mulig å søke på TID vekst fra 1. desember 2024. Deltakerne blir tatt inn fortløpende og vi har plass til 20 stk. Gruppesammensetning og helseutfordringer er også kriterier som blir vektlagt ved inntak.

[Søknadsskjema finner du på denne siden.](https://www.nlm.no/bidra-i-arbeidet/tjeneste/teft-familie2/soknad/)

## Kontaktinfo

* Epost: tid@nlm.no
* Telefon:
	+ Andreas Barbøl: +254 715 496 514
	+ Liv Tone Barbøl: +254 718 546 177